شەفەق نیوز/ سەرچەوەیگ ئەمنی لە پارێزگای نەجەف، ئمڕوو دووشەممە، خەوەردا
لە دەسگیرکردن دوو فەرمانبەر وە توومەت گەندەڵی لە فەرمانگەیل بازرگانی و شارەوانی
لە پارێزگاگە.
سەرچەوەگە ئەرا ئاژنس شەفەق نیوز وت:هێزیگ لە ئاسایش نیشتمانی فەرمانبەریگ
لە وەزارەت بازرگانی دەسگیر کرد، کار لە سایلۆی نەجەف کەێد، و ئاڵشت نموونەیل گەنم
رەتکریاگ کەێد و نموونەیلیگ تر خەێدە شوینیان.
وتیش: هێزیگ تر لە دەزگای دەسپاکی توێنست فەرمانبەریگ لە شارەوانی نەجەف
دەسگیر بکەێد، لەوەر توومەتبارکردنی وە دەسکاریکردن وە موعامەلەیل هاووڵاتیەل ئەرا
وەرگردن پارچە زەوی.
سەرچەوەگە نشان دا ک دوو توومەتبارەگە وەرەو بنکەی لێکۆڵینەوە رەوانە
کریان.
